CELEX: 32012D0498
Language: el
Date: 2012-08-17 00:00:00
Title: 2012/498/ΕΕ: Απόφαση της Επιτροπής, της 17ης Αυγούστου 2012 , για τροποποίηση των αποφάσεων 2010/2/ΕΕ και 2011/278/ΕΕ όσον αφορά τους τομείς και κλάδους που θεωρείται ότι εκτίθενται σε σημαντικό κίνδυνο διαρροής άνθρακα [κοινοποιηθείσα υπό τον αριθμό C(2012) 5715]  Κείμενο που παρουσιάζει ενδιαφέρον για τον ΕΟΧ

7.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 241/52
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 17ης Αυγούστου 2012
   για τροποποίηση των αποφάσεων 2010/2/ΕΕ και 2011/278/ΕΕ όσον αφορά τους τομείς και κλάδους που θεωρείται ότι εκτίθενται σε σημαντικό κίνδυνο διαρροής άνθρακα
   [κοινοποιηθείσα υπό τον αριθμό C(2012) 5715]
   (Κείμενο που παρουσιάζει ενδιαφέρον για τον ΕΟΧ)
   (2012/498/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ιδίως το άρθρο 10α παράγραφοι 1 και 13,
   Εκτιμώντας τα ακόλουθα:
   
               (1)
            
            
               Με την απόφαση 2010/2/ΕΕ της Επιτροπής (2) καταρτίστηκε, σύμφωνα με την οδηγία 2003/87/ΕΚ, κατάλογος τομέων και κλάδων οι οποίοι θεωρείται ότι εκτίθενται σε σημαντικό κίνδυνο διαρροής άνθρακα.
            
         
               (2)
            
            
               Με την απόφαση 2011/278/ΕΕ της Επιτροπής (3) καθορίστηκαν ενωσιακοί μεταβατικοί κανόνες για την εναρμονισμένη δωρεάν κατανομή δικαιωμάτων εκπομπής κατ’ εφαρμογή του άρθρου 10α της οδηγίας 2003/87/ΕΚ.
            
         
               (3)
            
            
               Επιτρέπεται να προστίθενται κάθε έτος τομείς ή κλάδοι στον κατάλογο τομέων και κλάδων οι οποίοι θεωρείται ότι εκτίθενται σε σημαντικό κίνδυνο διαρροής άνθρακα, εφόσον έχει αποδειχθεί, με αναλυτική έκθεση, ότι οι σχετικοί τομείς ή κλάδοι πληρούν τα κριτήρια του άρθρου 10α παράγραφοι 14 έως 17 της οδηγίας 2003/87/ΕΚ, κατόπιν αλλαγής που έχει ουσιώδη επίπτωση στις δραστηριότητές τους.
            
         
               (4)
            
            
               Υποδιαιρέθηκαν ορισμένοι τομείς τετραψήφιου επιπέδου οικονομικής δραστηριότητας κατά NACE, για τους οποίους είχε διαπιστωθεί, στο πλαίσιο της απόφασης 2010/2/ΕΕ, ότι δεν εκτίθενται σε σημαντικό κίνδυνο διαρροής άνθρακα, και διενεργήθηκαν εκτιμήσεις για ορισμένους κλάδους τους με ειδικά διακριτικά χαρακτηριστικά τα οποία συνεπάγονται σημαντικά διαφορετικές επιπτώσεις απ’ ό,τι για τον λοιπό εκάστοτε τομέα. Για τους κλάδους «Τούλια, πλέγματα, πατάκια, στρώματα, σανίδες και άλλα είδη από γυάλινες ίνες, εκτός από υφαντά υφάσματα» και «Μαλλιά από σκουριές υψικαμίνων, μαλλιά ορυκτά, συμπεριλαμβανομένων μειγμάτων, σε όγκους, φύλλα ή κυλίνδρους», από την εν λόγω εκτίμηση προέκυψε ότι είναι δυνατόν να γίνει σαφής διάκριση από άλλους κλάδους με βάση ειδικά χαρακτηριστικά και ότι οι διακρινόμενοι κλάδοι πληρούν τα ποσοτικά κριτήρια του άρθρου 10α παράγραφος 15 της οδηγίας 2003/87/ΕΚ. Συνεπώς, οι κλάδοι «Τούλια, πλέγματα, πατάκια, στρώματα, σανίδες και άλλα είδη από γυάλινες ίνες, εκτός από υφαντά υφάσματα» και «Μαλλιά από σκουριές υψικαμίνων, μαλλιά ορυκτά, συμπεριλαμβανομένων μειγμάτων, σε όγκους, φύλλα ή κυλίνδρους» πρέπει να προστεθούν στον κατάλογο τομέων και κλάδων οι οποίοι θεωρείται ότι εκτίθενται σε σημαντικό κίνδυνο διαρροής άνθρακα.
            
         
               (5)
            
            
               Ο τετραψήφιου επιπέδου κωδικός οικονομικής δραστηριότητας κατά NACE 2614 «Κατασκευή ινών γυαλιού» αποτελείται από δύο εξαψήφιους κωδικούς Prodcom: «261411 Φυτίλια, προνήματα, νήματα και κομμένοι κλώνοι, από γυάλινες ίνες» και «261412 Τούλια, πλέγματα, πατάκια, στρώματα, σανίδες και άλλα είδη από ίνες γυαλιού, εκτός από υφαντά υφάσματα». Στην οδηγία 2010/2/ΕΕ ο κλάδος υπό τον εξαψήφιο κωδικό Prodcom 261411 κρίθηκε ότι εκτίθεται σε σημαντικό κίνδυνο διαρροής άνθρακα. Με την προσθήκη και του κωδικού Prodcom 261412 στον κατάλογο τομέων και κλάδων οι οποίοι θεωρείται ότι εκτίθενται σε σημαντικό κίνδυνο διαρροής άνθρακα, θα καλυφθεί ολόκληρος ο τετραψήφιου επιπέδου κλάδος οικονομικής δραστηριότητας κατά NACE 2614. Έτσι, για λόγους σαφήνειας και αποφυγής επαναλήψεων, προστέθηκε στο τμήμα 1.2 του καταλόγου ο τετραψήφιου επιπέδου κωδικός οικονομικής δραστηριότητας κατά NACE 2614, ενώ διαγράφηκε από το τμήμα 2 ο κωδικός Prodcom 261411.
            
         
               (6)
            
            
               Συνεπώς, θα πρέπει να τροποποιηθούν αναλόγως οι αποφάσεις 2010/2/ΕΕ και 2011/278/ΕΕ.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την κλιματική αλλαγή,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις της απόφασης 2010/2/ΕΕ
   Το παράρτημα της απόφασης 2010/2/ΕΕ τροποποιείται σύμφωνα με το παράρτημα I της παρούσας απόφασης.
   Άρθρο 2
   Τροποποιήσεις της απόφασης 2011/278/ΕΕ
   Το παράρτημα I της απόφασης 2011/278/ΕΕ τροποποιείται σύμφωνα με το παράρτημα II της παρούσας απόφασης.
   Άρθρο 3
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 17 Αυγούστου 2012.
      
         
            Για την Επιτροπή
         
         Connie HEDEGAARD
         
            Μέλος της Επιτροπής
         
      
   
   
      (1)  ΕΕ L 275 της 25.10.2003, σ. 32.
   
      (2)  ΕΕ L 1 της 5.1.2010, σ. 10.
   
      (3)  ΕΕ L 130 της 17.5.2011, σ. 1.
   
      ΠΑΡΑΡΤΗΜΑ I
      Το παράρτημα της απόφασης 2010/2/ΕΕ τροποποιείται ως εξής:
      
                  1.
               
               
                  Στο τμήμα 1.2, μετά την καταχώριση 2613, παρεμβάλλεται η ακόλουθη καταχώριση:
                  
                              Κωδικός NACE
                           
                           
                              Περιγραφή
                           
                        
                              «2614
                           
                           
                              Κατασκευή ινών γυαλιού»
                           
                        
            
                  2.
               
               
                  Το τμήμα 2 τροποποιείται ως εξής:
                  
                              α)
                           
                           
                              διαγράφεται η ακόλουθη καταχώριση:
                              
                                          Κωδικός Prodcom
                                       
                                       
                                          Περιγραφή
                                       
                                    
                                          «261411
                                       
                                       
                                          Φυτίλια, προνήματα, νήματα και κομμένοι κλώνοι, από γυάλινες ίνες»
                                       
                                    
                        
                              β)
                           
                           
                              Μετά την καταχώριση 26821400, παρεμβάλλεται η ακόλουθη καταχώριση:
                              
                                          Κωδικός Prodcom
                                       
                                       
                                          Περιγραφή
                                       
                                    
                                          «26821610
                                       
                                       
                                          Μαλλιά από σκουριές υψικαμίνων, μαλλιά ορυκτά, συμπεριλαμβανομένων μειγμάτων, σε όγκους, φύλλα ή κυλίνδρους»
                                       
                                    
                        
            
   
      ΠΑΡΑΡΤΗΜΑ II
      Στο παράρτημα I της απόφασης 2011/278/ΕΕ, η καταχώριση που αντιστοιχεί στους δείκτες αναφοράς προϊόντος «Ορυκτοβάμβακας» αντικαθίσταται από την ακόλουθη καταχώριση:
      
         
                     Δείκτης αναφοράς προϊόντος
                  
                  
                     Ορισμός των καλυπτόμενων προϊόντων
                  
                  
                     Ορισμός των καλυπτόμενων διεργασιών και εκπομπών
                     (όρια συστήματος)
                  
                  
                     Έκθεση σε κίνδυνο διαρροής άνθρακα, όπως καθορίζεται στην απόφαση 2010/2/ΕΕ της Επιτροπής για τα έτη 2013 και 2014
                  
                  
                     Τιμή δείκτη αναφοράς
                     (δικαιώματα/t)
                  
               
                     «Ορυκτοβάμβακας
                  
                  
                     Μονωτικά προϊόντα ορυκτοβάμβακα για εφαρμογές θερμομόνωσης, ηχομόνωσης και πυροπροστασίας, τα οποία κατασκευάζονται με τη χρήση γυαλιού, πετρώματος ή σκωρίας.
                  
                  
                     Περιλαμβάνονται όλες οι διεργασίες που συνδέονται άμεσα ή έμμεσα με τα εξής στάδια παραγωγής: τήξη, ινοποίηση και έγχυση συνδετικών υλικών, σκλήρυνση, ξήρανση και μορφοποίηση. Για τον προσδιορισμό των έμμεσων εκπομπών, λαμβάνεται υπόψη η συνολική κατανάλωση ηλεκτρικής ενέργειας εντός των ορίων συστήματος.
                  
                  
                     ναι
                  
                  
                     0,682»